ועדת הכלכלה, כנסת 25, פרוטוקול מספר 164, 2023-07-04 00:00

דוד ביטן: צוהריים טובים

דוד ביטן:  אני מתכבד לפתוח את ישיבת ועדת הכלכלה

דוד ביטן:  על סדר-היום: הצעת חוק הקמת מאגר מידע גנט של כלבים, התשפ"ג-2023, של חבר הכנסת אלי דלל, והנושא השני הוא הצעת חוק הקמת מאגר מידע גנטי של כלבים, התשפ"ג-2022, של חברי הכנסת: נאור שירי, בועז טופורובסקי, דבי ביטון, מט צרפתי הרכבי, רון כץ, מירב בן ארי וסימון דוידסון

דוד ביטן:  האם כל יש עתיד הגישה את הצעת החוק הזו?      לפני שאני מתחיל, אני רוצה את אישורכם למיזוג הצעות החוק כדי שנדון בהן כהצעה אחת

דוד ביטן:  מי בעד?      

דוד ביטן: אושר

דוד ביטן: אין מתנגדים

דוד ביטן:  מיזגנו את הצעת החוק

דוד ביטן:       שירי אמר לי שהוא לא יוכל להיות, ולכן אתה, חבר הכנסת אלי דלל, תייצג אותו בעניין הזה

אליהו דלל: קודם כול, אני רוצה להודות לחבריי שהגישו הצעה דומה, ובעיקר לנאור שירי, שגם הוא בא מהשלטון המקומי

אליהו דלל:  הצעה זו באה לעשות סדר בכל הקשור לנושא צואת כלבים

אליהו דלל:  אנחנו רואים היום תופעה מאוד מאוד בעייתית ושלילית

אליהו דלל:  למרות שהרשויות עושות כל מאמץ, אנחנו עדיין רואים צואת כלבים במדרכות, בגינות ובמקומות שונים

אליהו דלל:  בזמנו הרשויות עשו לא מעט תוכניות

אליהו דלל:  הייתי סגן ראש העיר בנתניה

אליהו דלל:  הקמנו שם כל מיני מתקנים לשקיות, שבהם ניתן יהיה לאסוף, אבל הדברים האלה כנראה לא כול כך עובדים

אליהו דלל:  כשמגיע פקח, הוא לא יודע של מי הצואה, לך תתעד, וכך הלאה

אליהו דלל:  ניתן היום באמצעות מאגר גנטי לדעת של מי הצואה

אליהו דלל:  אבל המצב ישתנה ברגע שנוכל ליצור את המאגר הגנטי הזה, שהוא כמובן צריך להיות בחקיקה ראשית

אליהו דלל:  לצערנו, ניסינו לעשות זאת כנגזרת מתוך משהו או בכלל בחקיקה רגילה כחוק עזר, אבל זה לא הולך

אליהו דלל:  זה צריך להיות חלק מחקיקה ראשית

אליהו דלל:  ואז כל רשות יכולה בעצמה

אליהו דלל:  היא רשאית, לא מחייבים אף רשות

אליהו דלל:  זה דבר שהוא וולונטרי

אליהו דלל:  רשות תוכל ליצור מאגר כזה אצלה על ידי רישוי שהיא נותנת לבעלי כלבים

אליהו דלל:  ואז, כמובן, נוכל לשלוט על זה

אליהו דלל:  אני מניח שזה יוריד וימנע חלק גדול מהתופעה המאוד מאוד בעייתית המביאה לכך שאנשים לא יכולים ללכת על המדרכות בצורה נאותה, ושילדים לא יכולים לשחק בגני משחקים מבלי להתלכלך בצואת כלבים

אליהו דלל:  זו באמת תופעה שהולכת ומחמירה יותר

אליהו דלל:      לכן, הצעת החוק הזו היא מאוד חשובה

אליהו דלל:  היא מאוד עניינית ומקצועית

אליהו דלל:  כפי שראית, התאגדו פה קואליציה ואופוזיציה יחד

אליהו דלל:  מי שבא מהשלטון המקומי מכיר את זה

אליהו דלל:  דוד, גם אתה היית סגן ראש עיר בראשון לציון ואתה מכיר את היטב את הדברים האלה

אליהו דלל:  אני חושב שההצעה הזו היא מאוד חשובה

אליהו דלל:  הבדיקה היא פשוטה

אליהו דלל:  אין לה עלויות מצד הרשות או משרדי ממשלה

אליהו דלל:  אני מניח שבמצב שבעל כלב יגרום לאיזושהי בעיה, ייקחו את הבדיקה הגנטית הזו

אליהו דלל:  היא עולה בסביבות כ-100 שקלים

אליהו דלל:  ואם הוא ייצא אשם, הוא ישלם את זה

אליהו דלל:  מבחינה זו, אני חושב שהצעת החוק הזו היא - - -     

דוד ביטן: הוא משלם עוד קנס, לא רק את - - -             

אליהו דלל: קנס, בוודאי

אליהו דלל:  כדי שנבין על מה אנחנו מדברים, הקנס היום על זריקת מעטפה הוא 730 שקלים, ופה מדובר על צואה שמלכלכת את הסביבה ואין מי ש - - -     

דוד ביטן: לא, אבל אתה משלם את הקנס של ה-700

דוד ביטן:  חוץ מזה, אתה משלם

דוד ביטן:  צריך להבהיר את זה

אליהו דלל: בוודאי

דוד ביטן: עד היום זה היה מעוגן בחוקי עזר, נכון?     

אליהו דלל: לא היה מעוגן בחוקי עזר כי גם לא היה מאגר

אליהו דלל:  דבר אחד מעוגן היום בחוק העזר והוא שאם פקח ראה כלב ואת בעליו, והוא ראה שהכלב עושה את הצואה והוא תפס אותו בזמן אמת, אז הוא יכול לתת לו את הדוח

אליהו דלל:  אם הוא לא תפס אותו בזמן אמת, אין לך שום כלי

אליהו דלל:  תודה רבה

דוד ביטן: הבנתי

אליהו דלל: וכמובן, כמו שאמרתי, פרגנתי גם לחברי נאור שירי, ובועז גם נמצא פה, ולכל מי שחתום על החוק הזה

דוד ביטן: בועז, בבקשה

בועז טופורובסקי: אדבר קצר

בועז טופורובסקי:  הגשתי הצעת חוק דומה בכנסת הקודמת, ולמעשה הקדמתי

בועז טופורובסקי:  נאור שירי, עוד לפני שהוא היה חבר כנסת, הפנה את תשומת ליבי

בועז טופורובסקי:  אני לא רואה כאן מישהו מעיריית קצרין

בועז טופורובסקי:  הייתי בקצרין וראיתי שנעשה פיילוט מדהים

בועז טופורובסקי:  הדבר הזה בהחלט יכול לשפר את איכות החיים של רוב האנשים

בועז טופורובסקי:  אני בא ממשפחה של בעלי כלבים, וגם רוב בעלי הכלבים חושבים שזה נכון כי זה מפריע לכולם, ללא יוצא מהכלל

בועז טופורובסקי:  כל הכבוד, אלי

אליהו דלל: גם לך

דוד ביטן: נמצאים פה נציגים של משרדי ממשלה שונים

דוד ביטן:  האם נמצא פה גם משרד הפנים? יופי

דוד ביטן:  נתחיל לשמוע את משרד החקלאות

דוד ביטן:  בבקשה

אודליה אסולין דגני: שלום לכולם

אודליה אסולין דגני:  עו"ד אודליה אסולין דגני, הלשכה המשפטית של משרד החקלאות

אודליה אסולין דגני:  אנחנו מכירים את ההצעות ואת הרעיון בנושא כבר כמה שנים

אודליה אסולין דגני:  העמדה לאורך כל השנים היתה שהרשויות המקומיות יכולות להתמודד עם התופעה הזו של אי איסוף הגללים של הכלבים באמצעות חקיקה של חוקי העזר בתחום הסרת מטרדי סביבה וניקיון הסביבה, ולא בתחום הפיקוח על הכלבים, שנוגע למסוכנות הכלב, לפיקוח בנושא מחלת הכלבת, מניעת הפצת מחלת הכלבת, חיסון כלבים, ולא בהקשר של ניקיון הסביבה

אודליה אסולין דגני:  לכן, אנחנו באים ואומרים שככל שיוחלט לקדם את החוק הזה, ולא במסגרת חוק העזר, הרי שהסמכות בכל מה שקשור על הפיקוח הזה לא צריכה להיות בתחומו של שר החקלאות, כשהתחומים שנמצאים אצלו ונמצאים גם בדיונים של ועדת הכלכלה הזו זה פקודת מחלות בעלי חיים, פקודת הכלבת, חוק הסדרת הפיקוח על כלבים, שכולם עוסקים, כפי שאמרתי, במניעת הפצת מחלות בעלי חיים ופיקוח על כלבים מטעמים של ביטחון הציבור ובריאות הציבור

דוד ביטן: את אומרת שאתם לא רוצים להיות בעניין הזה

אודליה אסולין דגני: נכון מאוד

אודליה אסולין דגני:  אנחנו סבורים שאפשר להתקין את זה בחוקי העזר העירוניים, ויש סמכות לרשויות המקומיות

דוד ביטן: כן, אבל זה כנראה לא הולך

דוד ביטן:  מה אני יכול לעשות? לוקח הרבה זמן לחוקק חוק עזר

דוד ביטן:  רוצים לתת פה הסמכה כזו שאפשר יהיה לעשות

דוד ביטן:  קודם כול, אני בעד זה

בועז טופורובסקי: הם חייבים את זה בגלל מאגר DNA

בועז טופורובסקי:  כי אם חלק מגבעתיים עובר לרמת גן, צריך את המאגר

אודליה אסולין דגני: לפי הצעת החוק, המאגר הוא מקומי

דוד ביטן: מאגר מקומי – אין בעיה, ברור

דוד ביטן:  האם בארצי יעשו? לא צריך להגזים

דוד ביטן:  בועז, תהיה בעיה בין גבעתיים לרמת גן כשהכלב יעבור צד לשנייה

בועז טופורובסקי: בדיוק

בועז טופורובסקי:  אבל אז הם יעשו שיתוף פעולה והכלבים יזעמו - - -     

אליהו דלל: אנחנו נדבר על מקומי - זה בסדר

אליהו דלל:  זה מקומי, לא צריך יותר מזה

אודליה אסולין דגני: את ההערות לגבי ההצעה עצמה, נעיר בהמשך

אודליה אסולין דגני:  אבל היה חשוב לי לציין את הדברים האלה לגבי המהות

דוד ביטן: אנחנו מתייחסים עכשיו באופן כללי

דוד ביטן:  תתייחסו לזה כשנקרא

דוד ביטן:      האם אתם עשיתם כבר עבודה על החוק הזה?      

ורד קירו-זילברמן: ברור, בוודאי

דוד ביטן: האם אנחנו מתחילים מחר ב-09:00?      

עידית חנוכה: כן

בועז טופורובסקי: לא בטוח

בועז טופורובסקי:  יש משא-ומתן

בועז טופורובסקי:  היום זה עד מאוחר

בועז טופורובסקי:  כך או כך לא תהיה לכם ועדה מחר, לדעתי

בועז טופורובסקי:  אבל תקבע למחר

בועז טופורובסקי:  מה אכפת לכם?     

דוד ביטן: לא

דוד ביטן:  האם נקבע ונבטל?      

בועז טופורובסקי: אז בוא נצביע

אליהו דלל: יפה, אני מקבל

דוד ביטן: נגמור כבר את החוק הזה

דוד ביטן:  מה הבעיה? זה חוק מוסכם

בועז טופורובסקי:  מבחינתנו, אנחנו בעד הצבעה היום

בועז טופורובסקי:  אנחנו מאוד בעד החוק

דוד ביטן: לא

דוד ביטן:  אנחנו צריכים לשלוח את הנוסח ויש מועד להסתייגויות

בועז טופורובסקי: לא, זה הכנה לראשונה

בועז טופורובסקי:  יש עוד זמן להסתייגויות

דוד ביטן: אז אין בעיה

דוד ביטן:  אבל הבטחתי לשירי שאני לא מצביע

דוד ביטן:  אולי תדבר איתו

דוד ביטן:  אני לא רוצה להפר הבטחות

בועז טופורובסקי: אני עכשיו אדבר איתו

אליהו דלל: נכון, אתה צודק

דוד ביטן: ביום ראשון נצביע על זה לקריאה ראשונה כי זה לא מוכן מבחינה נוסחית

אליהו דלל: תעשו ביום שני

דוד ביטן: זה רק הצבעה, אני לא מבין

אליהו דלל: תקבע, תקבע

אליהו דלל:  עזוב, מה זה משנה? אם אתה יכול לעשות את זה ביום שני – בסדר

אליהו דלל:  אם לא - - -     

דוד ביטן: בסדר, ביום שני

דוד ביטן:  אין בעיה

דוד ביטן:  זה רק הצבעה

דוד ביטן:  אני גומר את זה בשניות

דוד ביטן:  זה בהסכמה, אין בעיה

אליהו דלל: בסדר

אליהו דלל:  הוא לא צריך יותר מחמש דקות

אליהו דלל:  אין לי בעיה שזה יהיה מוקדם בבוקר

אליהו דלל:  יום שני בבוקר

דוד ביטן: רבותיי, נגמור את זה לקריאה ראשונה ביום שני

דוד ביטן:  את שומעת? בגלל שזה קריאה ראשונה, לא צריך לדקדק בכול

דוד ביטן:  בשנייה ושלישית נעשה דקדוקים

ורד קירו-זילברמן: לא

ורד קירו-זילברמן:  אדוני, אני כן מציעה

ורד קירו-זילברמן:  אני קיבלתי הערות מאוד מאוד מהותיות ממשרדי הממשלה

ורד קירו-זילברמן:  אנחנו גם קיימנו כמה ישיבות

ורד קירו-זילברמן:  אני בדרך כלל מוציאה נוסח שאנחנו מגבשים בעקבות - - -     

דוד ביטן: למה יש לכם כול כך הרבה הערות על ה-DNA?      

ורד קירו-זילברמן: מסתבר שיש הרבה בעיות

דוד ביטן: מה הולך עם משרדי הממשלה? פתאום נזכרתם? רבותיי, הייתם צריכים להגיש את זה לבד

דוד ביטן:  לא הייתם צריכים לחכות לחברי הכנסת במקרה הזה

דוד ביטן:      	איזה משרד מדבר עכשיו? קדימה

דניאל שגיא: 	דניאל שגיא, הלשכה המשפטית, משרד הבריאות

דניאל שגיא:  האמת, אנחנו לא יודעים אם זו טעות בהפניה, אבל הצעת החוק מפנה למעבדות לבדיקות גנטיות, כשבעצם מעבדות לבדיקות גנטיות מוגדרות בחוק מידע גנטי, ושם, בחוק הזה, מעבדה לבדיקות גנטיות זה מעבדות רפואיות לעריכת בדיקות גנטיות שקיבלו רישיונות

דניאל שגיא:  המשרד נותן רישיונות למעבדות האלה

דניאל שגיא:  וגם בדיקה גנטית וגם מעבדה רפואית זה הגדרות בתוך החוק, כשההגדרה של בדיקה גנטית היא בדיקת DNA של אדם, וההגדרה של מעבדה רפואית היא לפי פקודת בריאות העם

דוד ביטן: האם הכוונה שכל עירייה תעשה מעבדה משלה?     

אליהו דלל: לא, יש מעבדות בארץ

בועז טופורובסקי: לא, יש מעבדות בארץ

בועז טופורובסקי:  אני הייתי באחת

דוד ביטן: אבל היא אומרת שזה לבני אדם, לא לכלבים

דניאל שגיא: רגע

דניאל שגיא:  וגם מעבדה רפואית היא מקום שנעשות בו דגימות שמקורן בבני אדם

דוד ביטן: לא, אז תתקנו את זה

דניאל שגיא: המעבדות הגנטיות האלה של משרד הבריאות הן מעבדות שנועדו לבדוק מחלות בבני אדם, בטח לא בצואת כלבים

דוד ביטן: לא, אז הכוונה לזה

דוד ביטן:  תהיה מעבדה לזה

דוד ביטן:  הבנתי, צריך אולי לנסח את זה בצורה כזו שיוקמו מעבדות לנושאים האלה

דוד ביטן:  אבל לא כל עיר תעשה את זה, נכון? אולי מספר מעבדות בכל הארץ שזו תהיה, בין השאר, העבודה שלהן

אודליה אסולין דגני: אדוני, נכון להיום יש מעבדה אחת כזו בקצרין

שלום דנינו: אני חושב שאם תהיה חובה, העסק הזה יתרחב, ואז גם בטוח שבתי חולים וטרינרים יחזיקו מעבדה כזו כי זה יהיה כדאי להם

שלום דנינו:  זה יהיה עסק

דוד ביטן: צריך לתקן

דוד ביטן:  אם אתם מפנים למעבדות של בני אדם אז זה לא מתקבל על הדעת

דניאל שגיא: במשרד גם אין ידע ואין מומחיות

דניאל שגיא:  אין לפי חוק - - - רישיונות, לא לפקח - - - 

דניאל שגיא:  לא מעבדות של - - -     

דוד ביטן: בסדר, אז תנסחו את זה בצורה כזו

דוד ביטן:  תקימו

דוד ביטן:  תדברו על זה על זה

דוד ביטן:  ברור שחייב להיות מקום שבו אפשר יהיה לבדוק

דוד ביטן:  אין על זה ויכוח

דוד ביטן:       משרד המשפטים, האם אתה רוצה לדבר בסוף?     

אבינועם ביר: כן

דוד ביטן: בסוף

דוד ביטן:  מי עוד? משרד הפנים, בבקשה

גילי טל: עו"ד גילי טל

גילי טל:  יחד איתי נמצאת עו"ד בת אל בן עזרא

גילי טל:  אנחנו היינו רוצים להתייחס לסעיף 4 לחוק המוצע, שמדבר על זה שרשות מקומית רשאית להתקין חוקי עזר במטרה לפקח על ביצוע הוראות החוק

גילי טל:  זה לא אפשרי שחוק עזר יפקח על חקיקה ראשית

דוד ביטן: אני מבין שחקיקה ראשית מסמיכה את הרשויות

דוד ביטן:  אבל למה צריך חוק עזר? לא הבנתי את זה

בועז טופורובסקי: חייבים לקבוע שיש על זה דוח

דוד ביטן: נכניס את זה בחוק ונגמור עניין

אליהו דלל: כי לכל רשות יש אולי סכום אחר, האם פקח או לא

בועז טופורובסקי: נכון

בועז טופורובסקי:  יש כמה דרכים לאכוף את זה

בועז טופורובסקי:  או על ידי מיקור חוץ או על ידי - - -     

דוד ביטן: מה זה "אתה לא רוצה להכריח"? אז כל רשות שתרצה – כן, לא תרצה – לא?     

בועז טופורובסקי: אתה לא רוצה להכריח רשות

אליהו דלל: אנחנו לא מכריחים את הרשות

דוד ביטן: אם אתה מצפה שיהיו חוקי עזר, אז עוד עשר שנים לא יהיו

שלום דנינו: אז יהיה במקום אחד ובמקום אחר לא?     

אליהו דלל: לא, לא

אליהו דלל:  אין בעיה עם זה

אליהו דלל:  זה עניין של כמה חודשים

גילי טל: אנחנו גם חושבים, כמו שאמר כבוד היושב-ראש, שההליך של חוקי העזר הוא הליך ארוך

גילי טל:  הוא פרוצדורלי והוא יסרבל

דוד ביטן: חבר'ה, זה ארוך

דוד ביטן:  זה לא כמה חודשים

שלום דנינו: מבחינתך, אם יש את החוק הזה, והוא יכסה את עניין קנסות והשאר, אז אין לך בעיה?     

גילי טל: לא, אני לא אמרתי את זה

גילי טל:  לא אמרתי שאין לנו בעיה

דוד ביטן: אז מה הפתרון?     

אליהו דלל: במקום חוק עזר תרשום תקנות

אליהו דלל:  ואם רושמים תקנות? את לא יכולה

ורד קירו-זילברמן: הרשות לא יכול להתקין תקנות

ורד קירו-זילברמן:  השר

ורד קירו-זילברמן:  אתה רוצה שהשר יתקין?      

אליהו דלל: הבנתי, נכון

אליהו דלל:  אוקיי

בועז טופורובסקי: יש לה בעיה

דוד ביטן: אז מה את מציעה? הבנו שאי אפשר חוקי עזר

דוד ביטן:  מה את מציעה? תחשבו ובינתיים נעבור למשרד ראש הממשלה

דוד ביטן:  בבקשה

טל גלבוע: אנחנו מברכים על החוק

טל גלבוע:  בשורה התחתונה יש פה באמת מפגע שהוא כלל ארצי ובכל מקום

טל גלבוע:  אני בעלת חמישה כלבים, וגם כשאני יוצאת בערב עם הכלבים שלי, אני סובלת מהדבר הזה

טל גלבוע:  צריך לציין כמה דברים

טל גלבוע:  קודם כול, שגם בעלי הכלבים יידעו

טל גלבוע:  מדובר על הסברה טובה לגבי החוק הזה כדי שבעלי כלבים לא ייבהלו

טל גלבוע:  יש פה כמה דברים שהם מאוד מאוד מהותיים

טל גלבוע:  קודם כול, הרשויות מתחייבות שבזמן שהן עושות את הבדיקה הגנטית כדי לגלות מי הכלב, אפשר לגלות גם את מחלת תולעת הפארק, והדבר הזה יישלח לבעלי הכלבים

טל גלבוע:  זו בדיקה שעולה הרבה כסף לבעלי הכלבים באופן וטרינרי

טל גלבוע:  וחשוב גם לציין בחוק הזה שלקיחת הדגימה של DNA, כמו בזמן חיסון כלבת כשלוקחים או רוק או שערה של הכלב, שהדבר הזה לא מושת על בעלי הכלבים

טל גלבוע:  זה מושת הרשויות

טל גלבוע:  אחר כך שיעשו את הכסף מהקנסות ומעלות הבדיקה

טל גלבוע:  חשוב שזה יהיה רשום

טל גלבוע:  זה לא מושת על בעלי הכלבים

דוד ביטן: היום אין DNA לכלבים?     

טל גלבוע: לא

טל גלבוע:  חבר הכנסת טופורובסקי, בנוגע לפיילוט – ראשון לציון ניסו לעשות דבר כזה

דוד ביטן: אני זוכר שעשינו כשהייתי סגן

טל גלבוע: באופן וולונטרי, כמובן שמי שייתן דגימת DNA זה מי שאוסף את הצרכים

טל גלבוע:  זה לא צריך להיות וולונטרי, זה צריך להיות בחקיקה

טל גלבוע:  יחד עם זאת, שהבדיקה עצמה ושהפיענוח של ה-DNA, לא יושת על בעלי הכלבים

טל גלבוע:  אפשר לעשות פה עוד מהלך חינוכי והוא שהכספים מהקנסות ילכו לטובת בעלי החיים באותה העיר

טל גלבוע:  זה יכול להיות מהלך מוצלח שחוזר לבעלי הכלבים

אליהו דלל: לא, אני חושב שלא צריך להשית על הרשות

דוד ביטן: את מעלה עכשיו בעיה

דוד ביטן:  קודם כול, צריך לדגום את ה-DNA של הכלבים, ואת זה אין היום

דוד ביטן:  חשבתי שיש

קריאות: אין

דוד ביטן: אז מי נושא בעלויות?     

טל גלבוע: הרשויות

טל גלבוע:  חבר הכנסת דלל, דיברנו על זה גם לפני שנכנסתי לוועדת שרים לחקיקה

טל גלבוע:  בשורה התחתונה, לרשויות יש אינטרס כלכלי גדול מאוד

דוד ביטן: הן גובות את הקנסות

טל גלבוע:  הן גובות את הקנסות

טל גלבוע:  אנחנו מדברים על קנס של 730 שקל, ואם הן ייקחו את עלות הבדיקה של עוד 250 שקל, אנחנו מדברים על סכום גבוה

דוד ביטן: מה עלות בדיקה כזו?     

אליהו דלל: 	בערך 200 שקל

טל גלבוע: לא

טל גלבוע:  של דגימת DNA, של פיענוח

דוד ביטן: מה העלות של דגימת DNA הראשונה?     

אליהו דלל: דגימת ה-DNA הראשונה זה בסביבות 200 שקל

אליהו דלל:  כל בעל כלב מגיע לווטרינר לקבלת רישיון שנתי, ואז הוא משלם 53 שקלים

אליהו דלל:  אם אתה משית את זה על הרשות, זו בעיה גדולה מאוד

שלום דנינו: וכמה חיסונים? רק שנבין את ההוצאה והאם אפשר לשתול את זה שם

טל גלבוע: 53 שקלים פעם בשנה לחיסון כלבת

טל גלבוע:  דרך אגב, גם את זה אנחנו הולכים לשנות לפעם בשנתיים

טל גלבוע:  אבל בכל מקרה, רישיון החזקת כלב - 53 שקלים לכלב מעוקר

טל גלבוע:  זה לא יכול להיות מושת על בעלי הכלבים

אליהו דלל: דוד, אתה לוקח ממנו בדיקה פעם בחיים

דוד ביטן: הדבר הזה יחול על הרשות המקומית מכיוון שהיא גובה את הקנסות

דוד ביטן:  זה ברור לגמרי

טל גלבוע: מעולה, תודה

דוד ביטן:  רשות לא מוכנה לעשות את זה, שלא יהיה לה – זה הכול

אליהו דלל: זה לא נכון

אליהו דלל:  זה לא יקרה

דוד ביטן: לא, לא

דוד ביטן:  אין מה לעשות

דוד ביטן:  חייבים לעשות את זה

דוד ביטן:  מה אתה רוצה? הם גובים את הכסף

דוד ביטן:  רק לגבות הם יודעים? שיוציאו גם כסף

טל גלבוע: נכון

טל גלבוע:  לא יקרה? אז שלא ירוויחו את הכסף

אליהו דלל: מבחינת העירייה – שלא יגבו את הקנסות האלה

אליהו דלל:  שלא יהיו בכלל קנסות

דוד ביטן: לא נכון, רק על העיריות

אליהו דלל: אתה פעם בחיים לוקח את המאגר הזה

אליהו דלל:  אתה יכול להגיד 50:50 - בבקשה, אבל אתה לא יכול לעשות את זה - - -     

דוד ביטן: לא

טל גלבוע: אבל למה שהכול יושת על בעלי הכלבים?      

דוד ביטן: עזוב, עזוב

דוד ביטן:  אתה לא צודק הפעם

אליהו דלל: אז חבל, חבל

דוד ביטן: מכיוון שהקנסות הולכים לרשויות, אז הן יממנו את זה

דוד ביטן:  רוצים - בבקשה

דוד ביטן:  לא רוצים - אין בעיה

דוד ביטן:  אין מי שיעשה את זה

אליהו דלל: לא

אליהו דלל:  אז צריך לרדת מהחוק, נרד מהחוק

שלום דנינו: אלי, חכה רגע

דוד ביטן: אלי, עזוב

דוד ביטן:  אין מי שיממן את זה

דוד ביטן:  מה אתה רוצה? הם גובים את הקנסות

דוד ביטן:  מה, הכול לטובת הרשויות? למה בעל הכלב? אני לא מבין

אליהו דלל: בוודאי שבעל הכלב

דוד ביטן: לא, לא

דוד ביטן:  לא הכול שלו

דוד ביטן:  אלי, אתה לא צודק פה

דוד ביטן:  עזוב, נו

טל גלבוע: גם כשמסמנים כחול-לבן ומישהו אחרי זה מקבל דוח, אז העירייה היא זו שצובעת כחול-לבן, לא בעלי המכוניות

דוד ביטן: מה העניין? פעם אחת הם יעשו את זה

דוד ביטן:  יהיה להם מידע, והקנסות ילכו לעניין הזה

דוד ביטן:  מה אתה רוצה? האם נעשה הלוואה לעיריית נתניה בעניין הזה? הלוואה של משרד הפנים לעיריית נתניה לעשות את הדגימות? האם זה בעיה בשביל ראשון לציון? לעיר הגדולות בכלל אין בעיה

דוד ביטן:  אולי רק לקטנות - יכול להיות

אליהו דלל: תשאל כמה כלבים יש

טל גלבוע: חצי מיליון בתי אב עם כלבים

שלום דנינו:   בכל הארץ

טל גלבוע:    שוב, לי יש חמישה כלבים

טל גלבוע:  אני בית אם אחת

דוד ביטן: 200 שקל בדיקה כפול חצי מיליון?      

אליהו דלל: זה 100 מיליון

אליהו דלל:  אתה מטיל על הרשות 100 מיליון?      

טל גלבוע: מה זה רשות אחת? זה כל מדינת ישראל

דוד ביטן: הם לא גובים את זה? הם לא יעשו קנסות?     

טל גלבוע: אני לא משלמת ארנונה?     

דוד ביטן: לא שייך

דוד ביטן:  בגלל שהם גובים את הקנסות

דוד ביטן:  יש פה נציג של הרשויות המקומיות?      

טל פלקס: פתח תקוה

דוד ביטן: תן לנו תשובה עד לישיבה הבאה מה העמדה שלכם

דוד ביטן:  אתם צריכים להבין דבר אחד: מישהו חייב לעשות את המאגר הזה

דוד ביטן:  קודם כול, אני לא רוצה לשמוע לא בעניין הזה

דוד ביטן:  אתם תפנו לביבס

דוד ביטן:  אני חושב שהעלות-תועלת היא לטובתכם במקרה הזה

דוד ביטן:  אתם גם גובים את הקנסות, ויש לכם גם עניין שזה לא יהיה בגלל תושבי העיר שצריכים ללכת על המדרכות וכו', ולכן עלות-תועלת זה עניין שלכם

דוד ביטן:  אני אומר לכם את האמת, אנחנו לא נכפה עליכם

דוד ביטן:  אבל אני אומר לכם את האמת, אם לא יהיה מי שיממן את זה, אין טעם בחוק

דוד ביטן:  תחשבו על זה לישיבה הבאה

דוד ביטן:  אל תענו לי עכשיו כי אני יודע כבר מה אתם רוצים

עינת פלינט: עינת פלינט, מרכז השלטון המקומי

עינת פלינט:  בעניין המשפטי של חוקי עזר וחקיקה ראשית – היועצת המשפטית שלנו לא יכולה להיות פה כרגע

עינת פלינט:  היא נקראה לדיון אחר

עינת פלינט:  אני מבקשת שאנשי משרד הפנים יתאמו  את הנושא המשפטי

דוד ביטן: לא נגמור את זה, לישיבה הבאה

דוד ביטן:  נתייחס לזה בסוף

דוד ביטן:  הבעיה הראשונה היא איך אנחנו מתכוונים שזה יקרה מבחינת תקנות, חוקי עזר - אני לא יודע מה

דוד ביטן:  תפתרו את הבעיה עם משרד הפנים

דוד ביטן:  הבעיה השנייה היא נושא המעבדות

דוד ביטן:  החוק חייב להתייחס להקמת מעבדות

דוד ביטן:  ואם לא, אז מי יעשה את זה? האם יש חברות פרטיות שעושות את זה?     

קריאות: אחת-שתיים בכל הארץ

דוד ביטן: אז זה לא יעלה 200, זה יעלה 400

שלום דנינו: זה יתפתח לעסק גדול

שלום דנינו:  יהיה ביקוש ותהיה תחרות

קריאה: מישהו צריך לממן את זה

דוד ביטן: לא משנה

דוד ביטן:  אנחנו מדברים על הצעת חוק, ולכן צריכים לנסח את זה באופן מסוים בחוק

דוד ביטן:  מישהו צריך לעשות את זה יחד עם היועצת שלנו – זו הבעיה השנייה

דוד ביטן:  הבעיה השלישית זה באמת עלות הבדיקה הראשונית

דוד ביטן:  ובעיה רביעית - זה לא שהעיריות מחר בבוקר יגדילו לנו כל פעם את סכום הבדיקה, אוקיי? זה צריך לבוא לידי ביטוי בחוק

דוד ביטן:  שמחר בבוקר לא יקום לי ראש עירייה כלשהי ויגיד: אני רוצה עכשיו 400 שקל רק על הבדיקה

דוד ביטן:  זה צריך להיות סכום באישור ועדת הכלכלה, ושכל פעם שירצו להעלות את הסכום, זה יבוא אלינו לאישור

דוד ביטן:  זה לא יהיה שהעירייה תעשה מה שהיא רוצה

ורד קירו-זילברמן: הרשות להסמכת מעבדות פה?     

עידית חנוכה: אדוני היושב-ראש, אני רוצה למסור שהרשות להסמכת מעבדות הוזמנו לדיון

עידית חנוכה:  הם לא יכלו להשתתף, אך הם תיאמו מראש עם משרד החקלאות, והם אמרו שהנושא של הסמכת מעבדות בתחום הזה הוא בסמכות של משרד החקלאות

עידית חנוכה:  תסביר היועצת של משרד החקלאות כי הן ניהלו את השיחה

דוד ביטן: יכול להיות

דוד ביטן:  תפתרו את הבעיה הזו

אודליה אסולין דגני: אני שוחחתי עם אתי מהרשות להסמכת מעבדות בהקשר הזה

אודליה אסולין דגני:  למשרד החקלאות ולשירותים הווטרינרים אין מעבדות שעוסקות בנושא DNA, וגם לא יהיו, מכיוון, כמו שאמרתי, זה לא סמכות משרד החקלאות

אודליה אסולין דגני:  למשרד החקלאות יש מעבדות בתחום מחלות בעלי חיים, ולא בתחומים אחרים

אודליה אסולין דגני:  DNA  לא קשור למחלות בעלי חיים

דוד ביטן: אני לא יודע, אבל צריכים לפתור את הבעיה הזו

דוד ביטן:  לא נפתור את זה עכשיו

דוד ביטן:  תשבו על זה יחד עם היועצים שלנו

דוד ביטן:  מישהו צריך לתת לנו

דוד ביטן:  משרד המשפטים, מה שצריך

קריאה:   משרד המשפטים יכול להציג פה כמה בעיות – אם רוצים

דוד ביטן:   צריכים להבין דבר אחד

דוד ביטן:  בסופו של דבר אולי ברור שבעקבות החוק הזה יהיו יותר קנסות שיושתו על האנשים

דוד ביטן:  זה יכניס הכנסות לרשויות, ומזה הן צריכות להסכים לממן את העניין הזה - זה הכול

דוד ביטן:  אני לא מסכים פה עם - - -

דוד ביטן:  גם אם זה 100 מיליון, אין מי שיעשה את זה

דוד ביטן:  האם יש למישהו סטטיסטיקה כמה קנסות יש על התחום הזה? יש פה ושם קנסות כשאתה תופס אותם

דוד ביטן:  כמה קנסות יש היום?      

אבי צרפתי: מעט מאוד

דוד ביטן: ואם תהיה בדיקת DNA, מה ההערכה שלכם לגבי הקנסות?     

אבי צרפתי: ד"ר אבי צרפתי, מייצג את איגוד הרופאים הווטרינרים ברשויות המקומיות

אבי צרפתי:  בכל הערעורים שמגיעים על הקנסות האלה לבתי משפט, נקודת המפתח היא להוכיח שזה הכלב שעשה

אבי צרפתי:  המטלה שעומדת בפני הרשות כדי להוכיח את זה היא כזו שזה לא - - -

אבי צרפתי:  צריך להשקיע בזה הרבה משאבים, ולכן זה לא קיים

דוד ביטן: האם אתם יכולים לעשות הערכה איך זה יגדיל את ההכנסות שלכם מקנסות בשנה?      

אבי צרפתי: אני לא יודע

דוד ביטן: תעשו, אם יש לזה חשיבות בהיבט הראשון

אבי צרפתי: אני חושב שעצם החקיקה תייצר הרתעה, וההרתעה מלכתחילה תוריד את זה לפחות לחצי

אבי צרפתי:  אנחנו מקווים - - -     

דוד ביטן: מה זה "תוריד לחצי"? היום אין כלום

אבי צרפתי: לא, תוריד את השארת הצואה

דוד ביטן: בסדר, אז העיר שלך יותר נקייה

דוד ביטן:  אתה פחות מפעיל את אלו שמנקים

דוד ביטן:  יש לכם משמעות כלכלית לעניין הזה

דוד ביטן:  אבל לבוא ולבכות, כשמייצג אתכם עכשיו חבר הכנסת, שזה עלות גדולה מאוד – אז אי-אפשר ליהנות מכל העולמות

דוד ביטן:  הם יחשבו וייתנו לנו תשובה

דוד ביטן:  אם התשובה תהיה שלילית, אז, לדעתי, אין טעם בחוק, וחבל על הזמן, ואנחנו לא נמשיך את הדיון בחוק

דוד ביטן:  שהרשויות יחשבו טוב טוב טוב מה הן רוצות

דוד ביטן:  משרד הפנים, לגבי הרשויות הקטנות שאין להן כספים – אולי פה אתם תיתנו איזה מימון חד פעמי לעניין הזה

דוד ביטן:  אני חושב שלרשויות גדולות יש מספיק כסף לממן את זה כי יש להן גם יותר תושבים, יש יותר כלבים, ויהיו יותר קנסות

שלום דנינו: או ניקיון או כסף

אליהו דלל: אני רוצה לתת את נתניה כדוגמה

אליהו דלל:  יש 10,000 כלבים שרשומים

אליהו דלל:  תכפיל את זה ב-200 שקל, אתה מקבל בערך 2 מיליון שקל

דוד ביטן: נו, מה זה 2 מיליון שקל?      

ענת ליכטר פלד: בטוח שיש יותר מ-10,000 כלבים

אליהו דלל: אמרתי "רשומים"

ענת ליכטר פלד: זו אחת הבעיות

ענת ליכטר פלד:  אם תעשה את זה, יהיו עוד פחות רשומים

דוד ביטן: 2 מיליון זה לא הרבה כסף

דוד ביטן:  תחלק 2 מיליון ל-780

דוד ביטן:  בוא נראה כמה קנסות זה

טל גלבוע: מצב ההסגרים היום במדינת ישראל, עם הכלבים שמומתים מדי חודש בגלל שהם לא מוצאים בתים, הוא המצב הכי קטסטרופלי שהיינו בו 20 שנה במדינת ישראל

טל גלבוע:  זה ימנע אימוצים

דוד ביטן: משרד ראש הממשלה, תחשבו על מימון חלק רק כדי שיהיה

טל גלבוע: אנחנו מממנים עכשיו פיילוט של עקר-חסן-החזר

טל גלבוע:  כמה נממן?     

אליהו דלל: 2,800 דוחות

אליהו דלל:  זה לא מעט

דוד ביטן: אבל זה לא הרבה

אליהו דלל: מבחינתנו שלא - - -     

דוד ביטן: רבותיי, נושא התקציב חייב להיפתר

טל גלבוע: שהרשויות יממנו

דוד ביטן: לא יודע

דוד ביטן:  יכול להיות שבהתחלה תיתנו משהו לחלק

דוד ביטן:  לא הכול חייב להיות על חשבון הרשויות

דוד ביטן:  אם זה 100 מיליון, זה הרבה כסף בכל הארץ

טל גלבוע: הם עושים המון כסף על הקנסות

דוד ביטן: לא, הם עוד לא עושים

דוד ביטן:  אולי הם יעשו

טל גלבוע: הם יעשו? היום יש צואה בכל מקום, חד משמעית

טל גלבוע:  לראשי הערים זה יעזור

דוד ביטן: בסדר, אבל העיר תהיה גם יותר נקייה, התושבים יהיו יותר מרוצים

דוד ביטן:  יש המון היבטים, אבל הם גם עדיין מממנים את האנשים שעוסקים בזה

דוד ביטן:  הפקח מגיע ולוקח את הדגימה, והוא מעביר

דוד ביטן:  זו גם העבודה שלהם, וגם זה עלות

דוד ביטן:  משרדי הממשלה והרשויות המקומיות, שבו ביניכם ותפתרו את בעיית התקציבים לעניין זה

דוד ביטן:  בלי זה אין טעם

דוד ביטן:       הבנתי שנמצא פה נציג של מעבדה פרטית

דוד ביטן:  מי זה? בבקשה

יורם פלוצקי: 	קוראים לי ד"ר יורם פלוצקי

יורם פלוצקי:  אני ממרכז גנטי שנקרא GGA

יורם פלוצקי:  אני יושב בקצרין

יורם פלוצקי:  יש לנו מעבדה

דוד ביטן: האם ייסעו עד קצרין לעשות את הבדיקה?     

שלום דנינו: לא, הוא יפתח רשת וולט כזה שמביאים במנות

קריאה: הוא יבוא עם מתקן דגימה ברכב נייד

דוד ביטן: למה רק בקצרין יש?     

יורם פלוצקי: אנחנו עושים את הפרויקט הזה בשיתוף פעולה עם Mgroup

יורם פלוצקי:  יש להם מאגר

דוד ביטן: אה, מאגר

דוד ביטן:  גם בזה הם התחילו לטפל? מעניין

יורם פלוצקי: אנחנו עשינו פיילוט

שלום דנינו: העניין הזה של הכלבים יהיה ביזנס גדול

דוד ביטן: נראה לי שהמעבדות צריכות לממן את הבדיקות

יורם פלוצקי: אנחנו מעבדה רפואית

יורם פלוצקי:  בנוסף לזה, יש לנו גם מעבדה שעושה בדיקות גנטיות בכלבים

יורם פלוצקי:  אנחנו בודקים את תולעת הפארק

יורם פלוצקי:  עשינו פיילוט בקצרין - - -      

דוד ביטן: אף אחד לא יגיע עד שם

שלום דנינו: אבל הוא יפתח מרכז בתל אביב – עיר הכלבים

דוד ביטן: המשרדים, אם אתם בונים על זה שאלו יהיו מעבדות פרטיות, לא נצטרך להכניס את זה בחוק

דוד ביטן:  אתם צריכים לחשוב גם על זה

דוד ביטן:  אם העיריות צריכות להקים את המעבדות - כן

דוד ביטן:  אם זה גורם פרטי, אז יש גם עניין המחיר

דוד ביטן:  גורם פרטי יכול תמיד לעשות מה שנכון לו

דוד ביטן:  משרד המשפטים, אנחנו צריכים לקבוע איך אנחנו מגבילים את המחיר

אליהו דלל: כמה מעבדות, תחרות

דוד ביטן: עוד פעם המילה "תחרות"

דוד ביטן:  תחרות של מה? איזה תחרות תהיה פה? נו באמת, עזוב

דוד ביטן:  אולי בעוד עשר שנים

אליהו דלל: אתה אשף התחרות

דוד ביטן: לא יודע

דוד ביטן:  אבל זה דבר שצריך לפתור, נכון?     

שלום דנינו: אבל בתי חולים, וטרינרים

שלום דנינו:  להשאיר את זה ברמה עסקית

דוד ביטן:   הגנת הסביבה, האם אתם רוצים להגיד עכשיו משהו או בסוף?     

סימון דוידסון: אין לנו כרגע מה להגיד, אנחנו רק מצטרפים לאמירה שאי אפשר להשית את העלויות על בעלי הכלבים

דוד ביטן: ברור, ברור

דוד ביטן:  יצטרכו לפתור את הבעיה

דוד ביטן:  אם לא - חבל על הזמן

דוד ביטן:  אין חוק ואין כלום

דוד ביטן:      	אבי צרפתי, בבקשה

אבי צרפתי: ד"ר אבי צרפתי, ארגון הרופאים הווטרינרים ברשויות המקומיות

אבי צרפתי:  תודה רבה על זכות הדיבור

אבי צרפתי:  באופן עקרוני, אנחנו בהחלט תומכים בהצעת החוק

אבי צרפתי:  אנחנו מתעסקים בזה, וכבר דנים בתהליך הזה, כבר מספר שנים

דוד ביטן: מכיוון שאני תומך בחוק, יש לכם הזדמנות

דוד ביטן:  תנצלו את זה

דוד ביטן:  אני אעשה זאת מהר, אבל תפתרו את הבעיה הכספית

אליהו דלל: כמה כלבים רשומים ברישוי יש בארץ?      

אבי צרפתי: אנחנו מדברים על בערך כ-710- 720 אלף כלבים רשומים

אבי צרפתי:  סביר להניח שיש גם יותר

טל גלבוע: אתה מבין כמה כסף יעשו מזה? ברצינות, זה המון כסף

דוד ביטן: שנה ראשונה מימנת את הקנסות, בשנה השנייה אתה כבר בפנים

דוד ביטן:  אתה יכול לצאת במבצע ב-100 שקל

דוד ביטן:  כמה זה 70,000 כפול 200? 14 מיליון? זה הרבה כסף? איך הגעת ל-100 מיליון? מה הולך איתך? האם למישהו יש מחשבון?     

אליהו דלל: 140 מיליון

דוד ביטן: 140 מיליון זה באמת הרבה כסף

דוד ביטן:  אבל שנה אחת אתם גובים, ונגמר הסיפור של ה-140

אליהו דלל: סיימנו את הדיון?      

דוד ביטן: אנחנו באמצע הדיון

דוד ביטן:  אתם מגישים הצעת חוק ורוצים שאני אעשה לכם את העבודה - הבנתי

דוד ביטן:  אתה הולך להצביע? לך

אליהו דלל: תשמור על האינטרסים

אבי צרפתי: ההיתכנות הכלכלית של כל התהליך היא כמובן פונקציה של המספר

אבי צרפתי:  זה בהחלט יעיל

אבי צרפתי:  יושב-ראש הוועדה, אנחנו רוצים לשתף מהניסיון שלנו משנים עברו בהקשר של תהליכים דומים, בדיוק כמו שהיה עם השבבים האלקטרונים של כלבים

אבי צרפתי:  בהתחלה, בעבר, השבבים האלקטרונים, שהיום הם דבר מוכר וכללי ובלעדיהם אנחנו לא יכולים לבצע שום פעולה עם בעלי חייהם, נכנסו באופן וולונטרי - מה שלא עבד עם צואת כלבים

אבי צרפתי:  הם נכנסו אחר כך באופן רשותי בלבד

אבי צרפתי:  גם זה היווה בעיה מאוד גדולה

דוד ביטן: למה שבעל הכלב ייתן לך בדיקת DNA? האם כדי שתיתן לו קנס?     

אבי צרפתי: לא, ברור שזה לא יקרה

אבי צרפתי:  לכן, במסגרת הזו הקמת המאגר, לראות עינינו, צריכה להיות כלל ארצית ולא מקומית בלבד על מנת לבצע אכיפה יעילה ונכונה

אבי צרפתי:  בלית ברירה, כי אנחנו יודעים שיש היום תזוזה של בעלי כלבים מרשות לרשות

אבי צרפתי:  בערך בין 20% - 25% של בעלי כלבים שזזים ממקום למקום בשנה

שלום דנינו:   עם הבעלים או בלי?     

אבי צרפתי:   לפעמים עם הבעלים ולפעמים בלי

אבי צרפתי:  ולפעמים הם גם נגרעים, ולפעמים הם מוספים

אבי צרפתי:  לכן, זו פרצה

דוד ביטן: אתה מעלה פה בעיה אחרת

דוד ביטן:  אולי צריך לעשות מאגר ארצי של גנטיקה

דוד ביטן:  תרשמי את זה

ורד קירו-זילברמן: אם אני יכולה להתייחס, ואני קצת לוקחת דברים שנאמרו לי ממשרדי ממשלה בקונטקסט ולא, מאגר ארצי מנהל משרד החקלאות, אבל מכוח חקיקה אחרת לחלוטין

ורד קירו-זילברמן:  יש חשש מאוד גדול, כי תיכף אסביר את המנגנון של החוק הזה, שיהיה ערבוב, והחובות שיוטלו מכוח החוק הזה למעשה יאיינו את החובות המאוד מאוד נחוצות מכוח חוק הפיקוח על כלבים ומניעת כלבת וכו'

ורד קירו-זילברמן:  כי, למעשה, כשאותו אדם יגיע לשים את הצ'יפ לכלב שלו אצל הווטרינר המוסמך, שזה לא אתם, אלו הווטרינרים הפרטיים, - - -     

קריאה: לא, זה אנחנו

קריאה:  הפוך

ורד קירו-זילברמן: החוק אומר רק וטרינר פרטי מוסמך, ויכול להיות שצריך לתקן את זה, אז אותו וטרינר יצטרך, באותו זמן שהוא עושה את הרישוי, גם לבקש מאותו בן אדם את הדגימה

ורד קירו-זילברמן:  צריך להבין שאחד החששות זה שגם כך אנשים חוששים להגיע בשביל לסמן את הכלבים שלהם

ורד קירו-זילברמן:  אז עכשיו עוד דגימת DNA בשביל שאחר כך יחפשו אותם ויתנו להם קנסות

ורד קירו-זילברמן:  הפחד הגדול של משרדי הממשלה הוא שיכול לפגוע ביישום חוק הפיקוח על הכלבים

אבי צרפתי: יכול שכך יהיה, אבל אנחנו למדנו את זה

אבי צרפתי:  אנחנו הבנו את זה גם במערכת השבבים

אבי צרפתי:  גם בהתחלה לגבי השבבים אמרו: לא רוצים לחסן, לא רוצים לסמן, מה אתם עושים לנו? לקחו אותנו להיסטוריה הארוכה במלחמת העולם השנייה

אבי צרפתי:  אבל במסגרת הזו, התהליך הוא תהליך שניתן לבצע אותו

אבי צרפתי:  ואם אנחנו רוצים לבצע אכיפה יעילה כדי למגר את המטרד, זה מה שצריך לעשות

דוד ביטן: צרפתי, צריך להבין דבר אחד: הוגשה הצעת חוק פרטית

דוד ביטן:  אבל אנחנו לא חייבים ללכת לפי הצעת החוק הפרטית

דוד ביטן:  זו סמכות הוועדה

דוד ביטן:  צריך לפתור את הבעיות עליהן אנחנו מדברים

דוד ביטן:  בלי זה, לא יכול

דוד ביטן:  המטרה היא ברורה

דוד ביטן:  יש הסכמה כללית על המטרה

דוד ביטן:  עכשיו צריך לנסח

אבי צרפתי: יש גם תוכנות שיודעות לשמר את הדברים האלה, וכבר קיים מאגר מסוים

דוד ביטן: אבל היא אומרת לך שזה יכול לפגוע בדברים אחרים שקשורים

דוד ביטן:  צריכים לפתור את זה

ורד קירו-זילברמן: לא אני אמרתי

ורד קירו-זילברמן:  מעבר לזה, גם לא כל כלב מלכלך

ורד קירו-זילברמן:  אתה עדיין משית איזשהו משהו שאנחנו לא יודעים אם הוא אגרה, מחיר, מס, על כל בעלי הכלבים

ורד קירו-זילברמן:  לא כל הכלבים של בעלי הכלבים מלכלכים

ורד קירו-זילברמן:  אבל הם יצטרכו לשלם בשביל לעזור לרשויות המקומיות לבצע את פעולת הפיקוח שלה      

טל גלבוע: זה לא יוכל להיות מושת על בעלי הכלבים

דוד ביטן: רבותיי, זה לא יהיה

דוד ביטן:  לא יהיה דבר כזה

ורד קירו-זילברמן: החובה הזו יכולה לבוא עם סנקציה פלילית

ורד קירו-זילברמן:  גם אם הם לא משלמים, הם יהיו חשופים לסנקציה פלילית על משהו שהוא מבחינת המהות

ורד קירו-זילברמן:  זה לא פיקוח על כלבים, זה שמירת ניקיון, שזה בסמכות הרשות המקומית

ורד קירו-זילברמן:  יש פה איזה משהו

ורד קירו-זילברמן:  דברים שאמרו במשרד המשפטים, לא אני המצאתי

אבי צרפתי: גם קיבלנו טענות שבהן אמרו שהכלב לא יורד למטה ולא צריך לחסן אותו

אבי צרפתי:  משהו נוסף בעניין הכלכלי

אבי צרפתי:  בהקשר הזה, אם יש היום טכנולוגיה שיש לה ודאות מדעית, זאת אומרת, קרדיטציה ודאית, במסגרת הזו, בביצוע של מסות ניתן גם להגיע להוזלה מאוד משמעותית של הבדיקות האלה

דוד ביטן: יכול להיות שכן, זה נראה לי הכי טוב

דוד ביטן:  יהיה פה אולי איזה מכרז שייצא, וייתנו מחיר

דוד ביטן:  המחיר לא יכול להיות 200 שקל לבדיקה

דוד ביטן:  זה נראה לי מוגזם

דוד ביטן:  זה יוריד את העלויות

דוד ביטן:  אבל צריך לחשוב על העניין הזה

דוד ביטן:  גם לרשויות יש אינטרס

דוד ביטן:  יכול להיות שהמדינה צריכה לעזור פה, אני לא אומר שלא

אבי צרפתי: גם למדינה יש פה אינטרסים גדולים

דוד ביטן: אני לא יודע מה האינטרס של המדינה פה

קריאה: אבל אין שום סיבה שהרשויות יממנו את זה

קריאה:  מי שמקבל את השירות אמור לממן את זה

טל גלבוע: הרשות מקבלת את השירות

טל גלבוע:  מה זה "מי שמקבל את השירות"? זה לא בעלי הכלבים

קריאה: כן, אבל בשביל שהרשות תוכל לממן את העלויות האלה - זה כמו שרשרת שנופלת בסוף על אזרחים שאין להם כלב, ועדיין צריכים לממן

טל גלבוע: עם כל הכבוד, יש לי חמישה כלבים שלא מלכלכים

טל גלבוע:  למה אני צריכה לממן את זה, עם כל הכבוד?     

גילי טל: הועלה פה, ונאמר שבעל הכלב הוא זה שיישא בעלויות

טל גלבוע: המלכלך

גילי טל: כן

טל גלבוע: חד משמעית

קריאה: ואם הוא לא לכלך?     

דוד ביטן: רבותיי, אני מאוד מצטער, נושא המחיר חייב לבוא לידי פתרון

דוד ביטן:  ההחלטה שלנו היא ברורה: זה לא יהיה על חשבון בעל הכלב

דוד ביטן:  אני מאוד מצטער - ברור לגמרי

קריאה: אז משרד הפנים מתנגד

דוד ביטן: אתם צריכים לפתור את הבעיה

דוד ביטן:  זה שד"ר צרפתי אומר, זה טוב ויפה

דוד ביטן:  אבל מישהו צריך לממן את זה

דוד ביטן:  לדעתי, בעניין הזה אתה לא מייצג את הרשויות המקומיות

גילי טל: בכל אופן, משרד הפנים מסרב לממן גם רשויות קטנות כדי לשאת בעלויות

דוד ביטן: שמתי לב שאתם מסרבים לכול בעניין הזה

דוד ביטן:  למה? מה הבעיה? אבל מישהו צריך לממן את זה

דוד ביטן:  מה העמדה שלכם? אתם מסרבים – בסדר

דוד ביטן:  מי צריך לממן?     

גילי טל: קודם כול, העניין הזה צריך להיות מוסדר בחקיקה ראשית

דוד ביטן: הבנו

דוד ביטן:  בסדר, עשינו

דוד ביטן:  מי מממן?     

קריאה: רשות שתרצה תממן

קריאה:  מה הבעיה?      

דוד ביטן: אתה אומר "מה הבעיה"? זה 150 מיליון

דוד ביטן:  מה זה "מה הבעיה"?      

קריאה: אם היא רוצה

קריאה:  אם היא רוצה שיהיה לה ניקיון, אז היא תעשה

טל פלקס: אני גם מציע אולי להגדיל קצת את הסכום של הקנס

טל פלקס:  להגדיל על מי שלא אסף

דוד ביטן: זה לא יהיה 150 כי ייצא מכרז

דוד ביטן:  לדעתי, זה יהיה בערך 70 מיליון

דוד ביטן:  העיריות צריכות להחליט

דוד ביטן:  יכול להיות שזה יהיה וולונטרי, כך שכל עירייה שרוצה

ורד קירו-זילברמן: זה כבר וולונטרי

דוד ביטן: עדיין לא

דוד ביטן:  וולונטרי במובן הזה שעירייה שרוצה תממן, זה הכול

דוד ביטן:  אז יהיה לה מאגר מידע

דוד ביטן:  זה חייב להיפתר, בקיצור

ורד קירו-זילברמן: אדוני היושב-ראש, יש משהו שעוד לא דיברנו עליו כי עוד לא עשינו את הסבב

ורד קירו-זילברמן:  גם המאגר עצמו, שכאן אין ויכוח שהעלויות שלו יושתו על הרשות המקומית שתרצה להקים אותו, יש לו עלויות נכבדות

ורד קירו-זילברמן:  צריך לעשות מכרזים, צריך להעסיק כוח אדם, צריך לאסוף את הדגימות, צריך לשמור אותן, צריך להתקשר עם מעבדות

דוד ביטן: כן, זה ברור

דוד ביטן:  אבל הם גובים את הקנס

ורד קירו-זילברמן: ברור

ורד קירו-זילברמן:  זה הכול במקשה אחת

דוד ביטן: על זה אין ויכוח

דוד ביטן:  כי אם הם כבר מצאו צואה על המדרכה, מישהו ישלם על זה – זה ברור

דוד ביטן:  לא הביאו כלב מגבעתיים ושמו אותו בתל אביב

דוד ביטן:  על זה אין ויכוח

דוד ביטן:  את זה הרשויות יגבו, יממנו את זה, הכול בסדר

דוד ביטן:  הם גם לוקחים את זה בחשבון בעלויות שלהם, בתחשיבים ובכוח האדם, והכול בסדר

דוד ביטן:  ההוצאה הראשונית היא הבעייתית – זה הכול

דוד ביטן:       מי זו עינת פלינט?     

עינת פלינט: אני התייחסתי כבר

עינת פלינט:  אנחנו נעשה את הדיון בהמשך

דוד ביטן: מאה אחוז

דוד ביטן:  תעשו

דוד ביטן:      מי זו ד"ר ענת ליכטר?      

ענת ליכטר פלד: שלום

ענת ליכטר פלד:  ד"ר ענת ליכטר פלד, יושבת-ראש ארגון הרופאים הווטרינרים לחיות הבית

ענת ליכטר פלד:  תודה על זכות הדיבור

דוד ביטן: עכשיו אתם צריכים להגיד שאתם לוקחים את הדגימה אז גם אתם צריכים לקבל משהו? כי אני רואה שאת ארגון הווטרינרים לחיות בית

ענת ליכטר פלד: לא

ענת ליכטר פלד:  אגיד מספר דברים: ראשית, לגבי המאגר

ענת ליכטר פלד:  נעשה קצת סדר

ענת ליכטר פלד:  קודם כול, צריכים להקים מאגר של כל הכלבים בארץ

ענת ליכטר פלד:  אי-אפשר ברשות אחת

ענת ליכטר פלד:  יש הרבה מאוד סטודנטים שגרים, למשל, בתל אביב, והכתובת שלהם היא ברעננה, כפר סבא ושות', והכלב רשום על ההורים שם

ענת ליכטר פלד:  לך תמצא את הכלב

ענת ליכטר פלד:  שנית, מאגר כזה זה לא מאגר שברגע בנית, גמרנו, סיימנו, אלא זה מאגר שכל הזמן נכנסים כלבים ויוצאים כלבים, נכנסים כלבים ויוצאים כלבים

דוד ביטן: לא משנה

דוד ביטן:  אבל אתם מקבלים את הכלבים לקבל איזושהי בדיקה?      

ענת ליכטר פלד: אנחנו לא בעד הרעיון

דוד ביטן: אתם לא בעד?     

ענת ליכטר פלד: גם משרד החקלאות אמר את זה, ואנחנו איתם בקטע הזה, שמאוד חשוב לנתק את זה מכל החיסונים

ענת ליכטר פלד:  ברגע שעשית את זה, אתה מוריד מתחת לרדאר הרבה מאוד כלבים שיפחדו לבוא בשביל לא להסתבך עם החוק, ואז יהיו לנו פחות חיסונים

ענת ליכטר פלד:  זה מאוד מאוד מסוכן

ענת ליכטר פלד:  זה קרה לנו גם בחוק הכלבים המסוכנים

ענת ליכטר פלד:  אומנם לא בשבבים, אבל בחוק הכלבים המסוכנים

ענת ליכטר פלד:  פשוט אנשים לא באים לחסן, וכן מחזיקים כלב מסוכן

ענת ליכטר פלד:  לחבר בין השניים זה שיטה מאוד מאוד מסוכנת

דוד ביטן: אני מקבל את זה, זה טיעון נכון

ענת ליכטר פלד: דבר נוסף, לגבי הסמנים הגנטיים – אני מאוד מאוד אשמח לשמוע

ענת ליכטר פלד:  חיפשתי - - -     

דוד ביטן: את אומרת שצריך מאגר ארצי? האם הטענה שלך זה מאגר ארצי? זה מה שאני מבין

ענת ליכטר פלד: זה שני דברים שונים

דוד ביטן: בסדר, אבל עדיין צריך מאגר

דוד ביטן:  אולי אזורי, אני לא יודע אם ארצי

ענת ליכטר פלד: אנחנו מדברים על 500,000 כלבים רשומים

דוד ביטן: אמרו 720,000

דוד ביטן:  הבן-אדם הוסיף לנו 50 מיליון שקל בשנייה

ענת ליכטר פלד: אני מכירה 500

ענת ליכטר פלד:  המספרים שנזרקים פה על השולחן באמת מרגשים אותי

ענת ליכטר פלד:  אני לומדת הרבה דברים היום

שלום דנינו: את יודעת על מספר אחר?      

דוד ביטן: תודה

ענת ליכטר פלד: שנייה, שנייה

ענת ליכטר פלד:  כבוד היושב-ראש, יש לי עוד כמה דברים להגיד

ענת ליכטר פלד:  הגשנו נייר עמדה

דוד ביטן: בבקשה, תסיימי

דוד ביטן:  אמרו לי שאת אומרת דברים חשובים

ענת ליכטר פלד: יש עוד דבר שאני מאוד מאוד אשמח להבין מבחינה גנטית, וזה על איזה סמנים מדובר, כמה סמנים מדובר, איך אתה יודע להבדיל היום

ענת ליכטר פלד:  יש לך היום הרבה מאוד כלבים, ואנחנו לא אוהבים את המונח, אבל נקרא לזה של מטחנות גורים, שעושים היום גורים על ימין ועל שמאל בקצב מסחרר מאותו אבא ואימא, וצריכים להגיע להרבה מאוד סמנים גנטיים

דוד ביטן: או אה, זו כבר בעיה רצינית

שלום דנינו: וחשבנו שזה חוק פשוט

דוד ביטן: אני חשבתי שזה חוק צ'יק צ'אק

דוד ביטן:  אבל מה שאני רואה פה - אני מעדיף להוריד את יוקר המחיה מלעשות את החוק הזה

ענת ליכטר פלד:   יש סיכוי שאתה צודק

שלום דנינו: בוא נעבור לחוקה ומשפט

שלום דנינו:  עניין הסבירות יותר קל

טל גלבוע: אנחנו גם נגד הזדווגות

ענת ליכטר פלד: אנחנו מסכימים? אנחנו מסכימות

דוד ביטן: אנחנו לא באים לפתור עכשיו את כל צער בעלי החיים, אנחנו מדברים עכשיו על זה

טל גלבוע: למה לא? ביטן, אנחנו מאמינים בך

דוד ביטן: מה הפתרון לזה? האם לכולם יש אותו DNA? לכל אחד יש הבדל קטן

דוד ביטן:  לא יכול להיות

ענת ליכטר פלד: אבל אני אשמח מאוד

ענת ליכטר פלד:  אני מכירה את המחקר הזה

ענת ליכטר פלד:  הוא כבר התחיל לפני כעשרים שנה בהרבה מקומות, והוא לא צלח בגלל הרבה מאוד סיבות

ענת ליכטר פלד:  מעניין אותי מאוד לדעת איך זה יעמוד בסופו של יום בבית משפט אם אני אבוא ואגיד: תוכיחו לי שה-DNA הזה הוא של הכלב שלי

ענת ליכטר פלד:  אני לא בטוחה ש - - -     

דוד ביטן: משרד המשפטים ידבר עוד מעט

יורם פלוצקי: הבדיקה הקיימת מבדילה בין - - -     

ענת ליכטר פלד: אני אשמח לקבל מאמרים ולקרוא

ענת ליכטר פלד:  כמה סמנים גנטיים יש לך בבדיקה?      

יורם פלוצקי: מאמרים בשפע

יורם פלוצקי:  ה - - - הוא בסדר גודל התאמה - - - - של 1 בחזקת - - -     

דוד ביטן: רבותיי, רגע

דוד ביטן:  פלוצקי, אתם עושים עכשיו דיון מקצועי

ענת ליכטר פלד: כמה כסף עולה בדיקה אחת? באמת, בסוף

ענת ליכטר פלד:  זרקו פה 250

דוד ביטן: רבותיי, שנייה

יורם פלוצקי: נכון להיום בקצרין זה עולה 200 שקלים

דוד ביטן: אורית נבו

דוד ביטן:  יש דבר כזה שנקרא התאחדות לכלבנות? וואלה, לא ידעתי

דוד ביטן:  יש מועצת הלול

דוד ביטן:  לא ידעתי שיש גם התאחדות כזו

דוד ביטן:       עזוב, עזוב

דוד ביטן:  אתה סיבכת אותנו עם החוק הזה

דוד ביטן:  אתה אפילו לא יודע איזה בעיות זה מעלה

דוד ביטן:  חשבתי טיק-טאק

דוד ביטן:  אבל אמרתי לי: הכול מהיר, אה? הבאת אותי עכשיו לחוק שאני צריך להיות פרופסור לגנטיקה

אורית נוקד: כבוד היושב-ראש, אתה מדבר פה על חברו הטוב ביותר של האדם - - -     

דוד ביטן: אין לי בעיה, זה בסדר

שלום דנינו: אני חושב שהאדם הוא חברו הטוב של הכלב

טל גלבוע: לצערנו, לא תמיד

דוד ביטן: חוץ מחריגים

אורית נוקד: אני מטעם ההתאחדות הישראלית לכלבנות

דוד ביטן: לא הבנתי מה זה ההתאחדות הזו

אורית נוקד: זה עוד סיבה למה זה טוב שעלתה ההצעה

אורית נוקד:  אנחנו עמותה, אנחנו גוף שמאורגן באופן וולונטרי, אבל אנחנו תחת המטריה העולמית של הפדרציה הכלבנית העולמית, שחברות בה מאה מדינות

אורית נוקד:  אולי הדבר שאנחנו יכולים להביא לשולחן הזה זה את העובדה שאנחנו כבר באופן וולונטרי, Beyond Compliance , דוגמים את הכלבים שלנו כבר כמה שנים

אורית נוקד:  הגענו כבר ל-8,000 כלבים

דוד ביטן: את מדברת פה על חצי מיליון

אורית נוקד: כמו שהזכיר עמיתי ד"ר צרפתי לגבי השבבים, גם שבבים אנחנו עשינו הרבה לפני כולם

אורית נוקד:  אותו דבר כרגע עם דגימות פרופיל ה-DNA, ולכן אנחנו יכולים לסייע עם הידע שמצטבר אצלנו

אורית נוקד:  מחשבה אחת שאנחנו חושבים כמו רבים מעמיתנו פה היא שאם הולכים על המהלך, הוא חייב להיות ארצי, אחרת זה צחוק מעבודה, וסליחה על המילים הלא פרלמנטריות

אורית נוקד:  שנית, הבקשה שלנו שאם כזה דבר יוחל, אז שהוא יהיה באותה שיטה

אורית נוקד:  ודובר פה על סמנים - - -      

דוד ביטן: יורם פלוצקי, אתה עושה דגימות של כלבים, נכון?   

יורם פלוצקי: נכון

דוד ביטן: מה התשובה שלך לגבי הטענה של ד"ר ליכטר? זה באמת בעייתי במובן הזה?      

שלום דנינו: הוא יכול לעבור בית משפט?      

יורם פלוצקי: מעבר לזה - - - DNA של כלבים, אני גם מומחה לגנטיקה פורנזית בבני אדם בבית משפט

יורם פלוצקי:  אני נותן הכשרות לשופטים בנושא DNA, אז אני מאוד מבין מאוד בעניין הזה

דוד ביטן: אנחנו לא שואלים אותך על חוות דעת בבית משפט

יורם פלוצקי: הבדיקה, לפחות זו שאנחנו עושים, עומדת בכל הכללים של בדיקות פורנזיות בבני אדם

יורם פלוצקי:  היא בדיקה לא פחות אמינה מבדיקה שעל פיה שולחים - - -      

דוד ביטן: האם לכולם יש אותו DNA? יש להם שינוי קטן, לא?     

יורם פלוצקי: לא, אני אומר שהפרופילים הגנטיים מבדילים בין כלבים באותו סגר בסדר גודל של אחד למאות מיליארדים

יורם פלוצקי:  זאת אומרת, אין שום בעיה עם זה

יורם פלוצקי:  אין שום בעיה לעשות - - -     

שלום דנינו: ד"ר, וזו הבדיקה שעולה 200 שקל

יורם פלוצקי: נכון להיום היא עולה בפיילוט בקצרין 200 שקל

קריאה: ואם זה יהיה בכמויות, זה יהיה הרבה פחות

דוד ביטן: משרד המשפטים, שמעת את כל הטענות

דוד ביטן:  מה יש לך להגיד? תגיד לי איך זה יבוא לידי ביטוי בבית משפט מבחינת מה שאמרו

אבינועם ביר: אבינועם ביר, ייעוץ וחקיקה משרד המשפטים

אבינועם ביר:  ראשית, בשונה מחתולים, למשל, על כלבים יש חוק להסדרת כלבים, חוק הכלבת, ופיקוח נוסף, וזה לא סתם

אבינועם ביר:  בסוף דריכה על צואה ועיר נקייה הם דברים שאסור לזלזל בהם

אבינועם ביר:  אבל הנקודות שעולות מהחזקת כלבים, הן הרבה יותר משמעותיות מהנושא הלא נעים הזה

אבינועם ביר:  עלה פה מכמה כיוונים הסיפור של הורדת הפיקוח שהבדיקה הזו עלולה לגרום באיזשהו אופן

אבינועם ביר:  ראשית, עלות הבדיקה והאפשרות לעלייה ברדאר

אבינועם ביר:  החשיפה של בעלי הכלבים, מעבר לעצם התשלום - הסיכון בהגברה שלהם להיתפס עלול לגרום לנטישה או למניעת רישום

אבינועם ביר:  כמו שדיברנו, זו תופעה שקיימת

אבינועם ביר:  מעבר לזה, כשאנחנו מדברים על רישום אזורי, ועלתה פה הדוגמה של גבעתיים ותל אביב - - -     

אליהו דלל: מי שלא נרשם - האם זה חוקי או לא חוקי?      

טל גלבוע: לא חוקי

אליהו דלל: זה לא חוקי

קריאה: אבל זה לא נאכף

אבינועם ביר: כמו שהסבירה יועצת ראש הממשלה, עצם זה שזה לא חוקי, לא אומר שזה לא קיים

אבינועם ביר:  צריך לקחת את הדבר הזה בחשבון

טל גלבוע: נכון

אבינועם ביר: צריך לשים לב שהבדיקה הזו לא יכולה להוות תנאי ברישיון

אבינועם ביר:  כרגע היא לא מהווה תנאי ברישיון, וגם הצעת החוק לא מדברת על זה שהיא תנאי לרישיון

אבינועם ביר:  אבל דה פקטו, היא תשפיע או עלולה להשפיע על - - -      

דוד ביטן: איך זה יעזור אם זה יהיה התנדבותי?      

אבינועם ביר: זו בדיוק הנקודה

דוד ביטן: זה צריך להיות תנאי ברישיון – ברור

אבינועם ביר: אם זה תנאי ברישיון, אתה לוקח את התכלית המאוד מאוד חשובה, שאתה רוצה להגן על בני אדם מתקיפות וממחלות, ובעצם מכפיף את זה או מוריד את האכיפה

דוד ביטן: אז תחליטו מה יותר חשוב מבחינת משרד המשפטים, החקלאות, הבריאות והכול

דוד ביטן:  אתם צריכים להגיד מה העמדה שלכם

דוד ביטן:  אם האינטרס הציבורי שקשור למה שאתם אומרים יותר חשוב מהאינטרס השני של הניקיון וזה, וזה ייצור לנו בעיה, אז תגידו מה העמדה שלכם

דוד ביטן:  יכול להיות שלאור הבעיה הזו אין לחוק הזה מקום

דוד ביטן:  השאלה מה התכלית ומה הפגיעה באינטרסים

דוד ביטן:  רבותיי, צריכים לקבל החלטה

אבינועם ביר: אמרו גורמי המקצוע, ויושבים פה לידי משרד החקלאות, והם יוכלו להסביר את זה אפילו יותר, שזה יוריד את ההיענות לרישום     

אודליה אסולין דגני: לרישום וחיסון

אודליה אסולין דגני:  אנחנו, בגלל נושאים של ניקיון סביבה, נפגע בבריאות הציבור – זו המשמעות

אליהו דלל: מה זאת אומרת? אם מישהו מחזיק כלב שלא כחוק, אז הוא צריך להיענש

אליהו דלל:  בשביל זה אני לא אעשה מאגר מידע?      

דוד ביטן: לא, אתה לא קולט מה הם אומרים

דוד ביטן:  הוא לא יגיע בכלל לווטרינר

שלום דנינו: אבל זו עבריינות, ועל זה צריכה לבוא אכיפה

אודליה אסולין דגני:   לרשות המקומית מלכתחילה לא יהיה מידע על אותו אדם

טל גלבוע: אז האכיפה הרשותית צריכה להיות טובה, ושאנשים שמחזיקים כלבים בלי שבבים יקבלו קנסות

טל גלבוע:  יעשו עבודה יותר טובה

אבינועם ביר:   אני מזכיר שגם היום אנחנו מדברים על אכיפה רשותית

אבינועם ביר:  אני רוצה להתייחס לנקודה הזו

דוד ביטן: רגע, אל תתייחס כרגע

דוד ביטן:  אני רוצה שני דברים: ראשית, אני מבקש לקבל את עמדתכם בכתב על העניין של החוק הזה מבחינת האינטרס הציבורי

שלום דנינו: אבל תבססו את זה

שלום דנינו:  אי אפשר להגיד: יבואו פחות

דוד ביטן: אם העמדה הציבורית שלכם תהיה שזה פוגע באינטרס יותר חשוב, אז פחות חשוב לי עכשיו למצוא את האשם בזה שכלב לכלך את המדרכה

דוד ביטן:  אני לא מדבר על הבעיות האחרות שזה מעלה

דוד ביטן:  זה קודם כול

דוד ביטן:  ואז נצטרך לדבר עם מציעי החוק על העניין הזה

דוד ביטן:  שנית, עולות פה המון בעיות, גם של תקציבים וגם של דברים אחרים

דוד ביטן:  אני מבקש ממך לרכז את העניין הזה מול משרדי ממשלה ומול רשויות מקומיות

דוד ביטן:  תביאו לנו פתרונות לבעיות שעלו, כולל התשלום וכל הדברים האלה

שלום דנינו: איפה יישב המרכז הארצי

דוד ביטן: כמה זמן אתם צריכים אחרי שנקבל תשובה מהם? כי מה היתה העמדה שלכם בוועדת שרים לחקיקה?      

אבינועם ביר: העמדה שלנו היתה תיאום

אבינועם ביר:  משרד המשפטים ביקש תיאום

דוד ביטן: מה זה "תיאום"? לא הייתם נגד, נכון?      

אבינועם ביר: לא היינו נגד, כי כל מה שאני מעלה פה עכשיו זה קשיים

אבינועם ביר:  אני לא יכול להגיד שיש פה איזושהי מניעה משפטית

דוד ביטן: לא, לא

דוד ביטן:  אני אומר לכם שאתם לא יכולים לומר לנו שזה ייפגע בנושא הזה של הכלבת

דוד ביטן:  אתם תחשבו ותיתנו תשובה

דוד ביטן:  אבל לא באוויר

אבינועם ביר: זה מאוד תלוי, כי אם אתה מקים את זה ב - - -

אבינועם ביר:  כמו שאמר היושב-ראש קודם, אם אנחנו מדברים על השתת התשלום על בעלי הכלבים, ברור שההיענות תהיה עוד יותר נמוכה

אבינועם ביר:  אם אנחנו מעבירים את התשלום לרשויות, כנראה שההיענות תהיה קצת יותר גבוהה

אליהו דלל: עזוב לרגע את התשלום

אליהו דלל:  האם אתם בעד או נגד?     

אבינועם ביר: כמשרד המשפטים, אני לא בעד ולא נגד

אבינועם ביר:  אני מעלה פה נקודות וקשיים שיש פה בחוק

טל גלבוע: גם בוועדת השרים לחקיקה, משרד החקלאות לא היה נגד, אלא היה על איפה יהיה המאגר

טל גלבוע:  פתאום מגיעים לוועדה והכול משתנה

אליהו דלל: אתם רציתם שהמאגר יהיה במקום אחר

קריאה:  - - - השאלה היא איפה זה צריך להיות מחוקק, זה צריך להיות בחוקי עזר

טל גלבוע:  גם כשהוכנס העניין הזה של השבבים לבעלי כלבים, היה אותו דיבור של היענות נמוכה

טל גלבוע:  בשורה התחתונה, מי שמחזיק בכלב, צריך להחזיק בכלב על פי חוק

טל גלבוע:  יחד עם זאת, אנחנו צריכים לראות שהחוק הזה לא פוגע בדברים אחרים

טל גלבוע:  כמו שאומר יושב-ראש הוועדה, שאנחנו לא פוגעים באימוצים, ואנחנו לא פוגעים בדברים אחרים

טל גלבוע:  עדיין כל מי מחזיק מכונית, וסליחה שאני עושה הקבלה, למרות שאני מאוד בעד כלבים, מחזיק כלב, מחזיק טלוויזיה - יש דברים שנלווים לדבר הזה

טל גלבוע:  לא יכול להיות שבגלל דבר אחד, אנחנו לא עושים דבר אחר

אליהו דלל: היא צודקת

אליהו דלל:  מה, אם - - - רכב, אז לא יהיו תאונות דרכים

אליהו דלל:  נו, באמת      

דוד ביטן: לא, לא

דוד ביטן:  אתה יכול להגיד מה שאתה רוצה, זה עניין של תורת סיכונים

דוד ביטן:  השאלה היא מהי תכלית החוק

דוד ביטן:  תכלית החוק פה היא לשמור על הניקיון

דוד ביטן:  התכלית השנייה של החוק היא משהו הרבה יותר רציני והרבה יותר חשוב

דוד ביטן:  אם זה פוגע, אז יכול להיות שהאינטרס הציבורי שהעיר תהיה יותר נקייה, פחות חשוב כשיש דרכים אחרות

דוד ביטן:  את יודעת, אפשר לבוא עם מטאטא ולעשות

דוד ביטן:  זה רק עולה יותר כסף

דוד ביטן:  אני רוצה תשובה ברורה

דוד ביטן:  עם כל הכבוד לכולם, אנחנו לא נקדם את החוק - - -     

יורם פלוצקי:   כדאי לציין שצואת כלבים במרחב הציבורי גם גורמת להרבה מחלות

קריאה:   יש דאטה על זה?      

אליהו דלל:   צואה גורמת למחלות

דוד ביטן: אז הם צריכים לשקול את זה

טל גלבוע: תולעת הפארק לכלבים היא לא מחלה שכלבים מתים ממנה? זה מהצואה של הכלבה

יורם פלוצקי: צואת כלבים במרחב הציבורי גורמת להרבה מחלות

דוד ביטן: סלח לי, לא קיבלת רשות דיבור

דוד ביטן:  הרי לך יש גם אינטרס כלכלי בעניין

דוד ביטן:  מי שאמון עליי בעניין הזה, מבחינתי, זה משרדי הממשלה

דוד ביטן:  אני מבקש שתשקלו ותיתנו לנו תשובה ברורה אחרי ששקלתם את כל הסיכונים וכשאנחנו יודעים מה תכלית השנייה של החוק

דוד ביטן:  תכלית החוק היא לשמור את העיר יותר נקייה ולא לנצל אלטרנטיבות אחרות שהן יותר יקרות, כמו למשל, לבוא עם מטאטא ולנקות את המדרכה

דוד ביטן:  אני רוצה שתיתנו תשובה

דוד ביטן:  אם התשובה היא שזה יוצר סיכון בעייתי מאוד – אז אם זה משהו רחוק, אתם לא צריכים להיות נגד

דוד ביטן:  אבל אם זה קרוב לוודאי, מה שנקרא, אז אני מבקש שתיתנו תשובה

דוד ביטן:  ואם זה המצב, נצטרך לוותר על החוק

דוד ביטן:  אני לא מתכוון לחוקק חוק שיאשר לראשון לציון פחות הוצאות על הניקיון ולגבות יותר כסף, כשזה מסכן לי דברים אחרים

דוד ביטן:  תנו לנו תשובה ברורה כמה זמן אתם צריכים?     

אליהו דלל:   זה גם פיגוע בריאותי

דוד ביטן: הם ישקלו גם את הנושא הבריאותי

דוד ביטן:  משרד הבריאות גם בעניין

דוד ביטן:  משרד המשפטים או משרד החקלאות, אתם תתאמו את העניין הזה? כמה זמן ייקח לכם לתת לנו תשובה?     

אבינועם ביר: זה לא רק משפטים וחקלאות

אבינועם ביר:  כמו שראינו, יש פה את כל - - -     

דוד ביטן: לא, לא

דוד ביטן:  אמרתי מי שמרכז

דוד ביטן:  מי ירכז את התשובה של משרדי הממשלה בעניין? תגידו מי

דוד ביטן:  שיהיה החקלאות, אין בעיה

דוד ביטן:  משרד הבריאות, לא - - -      

אבינועם ביר: רגע, יש פה איזושהי בעיה מהותית

אבינועם ביר:  החוק כרגע מדבר על השר הממונה כשר החקלאות

דוד ביטן: עזוב את החוק

דוד ביטן:  לא מעניין - - -     

אבינועם ביר: זו בדיוק הנקודה - שאומר שר החקלאות: אני לא יכול להיות הממונה

דוד ביטן: אמרתי שהחוק זה רק פלטפורמה ראשונית

דוד ביטן:  תפסיקו כבר להתייחס לחוק

דוד ביטן:  משרד החקלאות, כל המאגרים הגנטיים וכל זה, זה אצלך

דוד ביטן:  אני רוצה שאת - - -      

קריאות: אין אצלנו מאגרים גנטיים

דוד ביטן: לא יודע, את תיתני לנו

דוד ביטן:  את תרכזי

דוד ביטן:  לא יקרה את זה אם את תרכזי את זה מול משרדי הממשלה

אודליה אסולין דגני: אנחנו נרכז את זה, אבל - - -     

דוד ביטן: תני לנו תשובה תוך שבועיים האם אנחנו יכולים להמשיך בחקיקת החוק הזה

דוד ביטן:  תנו תשובה בצורה ברורה

דוד ביטן:  בלי משחקים, מה שנקרא

דוד ביטן:  ואחרי שנקבל את התשובה, נקבל החלטה יחד עם מציעי החוק מה אנחנו עושים

דוד ביטן:  מאותו רגע שנחליט שנמשיך, טל, את תרכזי את משרדי הממשלה ורשויות המקומיות והכול, בכל הבעיות שעלו עכשיו הקשורות לתקצוב ההתחלתי של זה וליתר הדברים שעלו, כולל נושא הגנטיקה, שהכול דומה, ואני לא יודע מה, כולל הנושא של מאגר אזורי, ארצי - לא יודע מה

דוד ביטן:  תרכזי את זה מכיוון שאת יודעת בעד הכלבים ו - - -      

שלום דנינו: זה יכול להיות גם תקציב רב שנתי

שלום דנינו:  כל שנה - - -      

דוד ביטן: לא, אבל מישהו צריך לתת

דוד ביטן:  אולי משרד הפנים יצטרך לתת, ואחר כך לקבל את זה חזרה מהקנסות

דוד ביטן:  יש כל מיני שיטות

דוד ביטן:  בסדר? כמה זמן אחרי שיהיה? אני כבר רואה שאנחנו לא נוכל לגמור את זה לפני הפגרה

דוד ביטן:  הביאו לי חוק מסובך

טל גלבוע: הוא מסובך, הוא לא פשוט

קריאה: ואנחנו רק בסעיף השני

דוד ביטן: ברגע שייתנו תשובה, ומנהלת הוועדה תגיד לך שאפשר להתקדם

דוד ביטן:  האם את יכולה לגמור את זה עד סוף אוגוסט?     

טל גלבוע: כן

דוד ביטן: בסדר, ואז כשנחזור מהפגרה ומהחגים - - -     אדוני, מה רצית? אני סיימתי, אבל תגיד לי מה אתה רוצה

יהודה בורלא: יהודה פואה, יו"ר ארגון בצלמו

דוד ביטן: אתה לא קשור לפואה שהיה?     

יהודה בורלא: כן, הבן שלו

יהודה בורלא:  החוק הזה הופך את הכלבים לבני אדם

יהודה בורלא:  החוק הוא טוב

יהודה בורלא:  יש פה שני פאנצ'רים גדולים שמייצרים את כל הבלגן : אחד, בסעיף ב' כתוב: "הוראות חוק הגנת פרטיות"

דוד ביטן: אבל תיתפס, תתייחס למהות

דוד ביטן:  החוק יתוקן

דוד ביטן:  עזבו, עזבו

דוד ביטן:  זה שיש הצעת חוק, הם לא נכנסים לפרטים בהצעת החוק

דוד ביטן:  בשביל זה כולנו פה

יהודה בורלא: מצוין

יהודה בורלא:  לכן, אני אומר שיש פה משהו שיכול לשנות את כל החוק ולהפוך אותו לפשוט

יהודה בורלא:  כי החוק הזה הופך את הכלבים לבני אדם

יהודה בורלא:  יש פה חוק הגנת הפרטיות וחוק מידע גנטי

יהודה בורלא:  משרד החקלאות דיבר על זה, ודיברו על זה שזה לא קשור למידע גנטי כי מידע גנטי זה על בני אדם

יהודה בורלא:  ברגע שאתה אומר הכלבים – המידע עליהם, אז כל הדברים האלה לא קשורים להגנת הפרטיות

ארז מלול: בטח שקשור, כי יש בעלים לכלבים

ארז מלול:  - - - סליחה, המידע על בני אדם

יהודה בורלא: על הבעלים יש הגנת הפרטיות ועל הכלבים לא

יהודה בורלא:  אז אפשר לאסוף מידע על כלב

יהודה בורלא:  יהיה מאגר על הגנטיקה של הכלבים

ארז מלול: אני אצלם לך בבית כי הבית הוא שלך, ולבית אין זכות לפרטיות

יהודה בורלא: לא, אני חושב שיש הבדל בין כלבים לבני אדם

ארז מלול: יש הבדל בין כלבים לבין בני אדם, יש הבדל בין חפצים לכלבים

יהודה בורלא: אם המידע הוא על כלבים אז זה הופך את העסק לפשוט

טל גלבוע: גם כשאני נוסעת באוטו, יש לי בעיה עם הגנת הפרטיות

טל גלבוע:  כשמצלמים אותי נוסעת בכביש ועושה - - -, יש לי בעיה עם הגנת הפרטיות

קריאה: אין לך כי עברת עבירה

טל גלבוע: עדיין כשמשתמשים בהגנת הפרטיות, אז אין לי פרטיות

טל גלבוע:  גם בפלאפון שלי אין לי

ורד קירו-זילברמן: טל, זו לא שאלה שאפשר להקליל אותה

ורד קירו-זילברמן:  זה דברים שאנחנו דנו בהם

ורד קירו-זילברמן:  ואנחנו אפילו עוד לא דיברנו על כל הסעיפים

ורד קירו-זילברמן:  יש לנו עוד הרבה מאוד הערות שמעבר

ורד קירו-זילברמן:  זהו אחת השאלות שעלתה מעבר ל - - -     

טל גלבוע: אבל כשמצלמים אותנו במרחב הציבורי אין לנו פרטיות - אם אנחנו רוצים או לא

קריאה: זה משנה את כל הסיטואציה

קריאה: זו פגיעה בפרטיות, זה עניין של מידתיות

דוד ביטן: אני מסיים את הישיבה

דוד ביטן:  תודה רבה לכולם